

|  |
| --- |
| Poročilo o delu v letu  2023 |
| POLICIJSKA UPRAVA  MURSKA SOBOTA |
| PU MURSKA SOBOTA  Ulica arhitekta Novaka 5  9000 M. Sobota |

Številka: 0101-5/2024/12

|  |  |
| --- | --- |
|  |  |

KAZALO:

[1. Značilnosti dela Policijske uprave Murska Sobota v letu 2023 4](#_Toc162439893)

[2. Temeljne dejavnosti 6](#_Toc162439894)

[2.1 Preprečevanje odkrivanje in preiskovanje kriminalitete 6](#_Toc162439895)

[2.2 Vzdrževanje javnega reda in zagotavljanje splošne varnosti ljudi in premoženja 6](#_Toc162439896)

[2.3 Zagotavljanje varnosti cestnega prometa 7](#_Toc162439897)

[2.4 Nadzor državne meje in izvajanje predpisov o tujcih 7](#_Toc162439898)

[3. Druge dejavnosti 8](#_Toc162439899)

[3.1 Policijsko delo v skupnosti 8](#_Toc162439900)

[3.2 Operativno-komunikacijska dejavnost 8](#_Toc162439901)

[3.3 Forenzična in kriminalistično tehnična dejavnost 8](#_Toc162439902)

[3.4 Raziskovalna, analitska in kriminalistično obveščevalna dejavnost 9](#_Toc162439903)

[3.5 Nadzorna dejavnost 9](#_Toc162439904)

[3.6 Spremljanje izvajanja policijskih pooblastil in ogrožanja policistov 9](#_Toc162439905)

[3.7 Reševanje pritožb 9](#_Toc162439906)

[3.8 Notranje preiskave 10](#_Toc162439907)

[3.9 Informacijska in telekomunikacijska dejavnost 10](#_Toc162439908)

[3.10 Kadrovske in organizacijske zadeve 10](#_Toc162439909)

[3.11 Izobraževanje, izpopolnjevanje in usposabljanje 10](#_Toc162439910)

[3.12 Finančno-materialne zadeve 11](#_Toc162439911)

[3.13 Mednarodno sodelovanje 11](#_Toc162439912)

[3.14 Odnosi z javnostmi 11](#_Toc162439913)

[3.15 Dejavnost specializiranih policijskih enot 12](#_Toc162439914)

**Statistika – priloga 1**

# Značilnosti dela Policijske uprave Murska Sobota v letu 2023

Policijska uprava Murska Sobota pokriva območje Pomurja, ki je najbolj severovzhodna in najbolj ravninska statistična regija. Meri 1.336 km2, v njej pa živi 5,4 % prebivalcev Slovenije[[1]](#footnote-1). Na km2 živi 85,5 prebivalcev s čimer se uvršča na 7 mesto med regijami, katerih je skupaj 12. Število prebivalcev znaša 114,163[[2]](#footnote-2).

Pomursko regijo sestavlja 27 občin. Največja med njimi, po številu prebivalcev, je Mestna občina Murska Sobota (18.619 prebivalcev), največja po površini pa je občina Moravske Toplice (144 km2). Najmanjša v regiji je občina Hodoš s 364 prebivalci in je druga najmanjša občina v Sloveniji.

Policijsko poslanstvo je kot vedno dinamično in vsebinsko bogato, nič drugače ni bilo v letu 2023. Delo Policijske uprave Murska Sobota [v nadaljevanju PU MS] je temeljilo na zagotavljanju pozitivnih varnostnih kazalcev na vseh področjih policijskega dela in partnerskem sodelovanju z državljani.

Opravljeno delo v minulem letu ocenjujemo kot dobro in pozitivno, tako v operativnem, organizacijskem in materialno-tehničnem pogledu. Drži pa, da kot institucija imamo vedno več varnostnih izzivov, kot tudi izzivov s kadri in posledično organizacijo dela, saj so zahteve in pričakovanja ljudi, kot tudi družbe vedno večja. Neglede na dano pokazatelji rezultatov kažejo, da smo v večjem obsegu uresničili zastavljene cilje in realizirali zastavljene naloge, kar med drugim potrjujejo ugodni varnostni kazalci za pomursko regijo.

Začetek leta je bil zaznamovan z vstopom R Hrvaške v skupni schengenski prostor. Slednje je vsekakor vplivalo na organizacijo dela in izvajanje nekaterih vsakdanjih operativnih nalog PU MS. Ob pregledu opravljenega lahko povemo, da smo slednji izziv opravili na visokem nivoju, saj se je stanje varnosti in sodelovanje s sosednjimi varnostnimi organi obdržalo na visokem nivoju.

Na področju kriminalitete je bilo evidentiranih več kaznivih dejanj, kar je glede na leto 2019 drugo največje število kaznivih dejanj v zadnjem petletnem obdobju. Največ evidentiranih kaznivih dejanj je še vedno v vsebini premoženjske kriminalitete. V povečanju so tudi gospodarska kazniva dejanja, kjer še posebej izstopajo spletne goljufije. Na področju organizirane kriminalitete se je povečalo število kaznivih dejanj prepovedanega prehajanja meje ali ozemlja države - meja z R Madžarsko. Ne gre pa zanemariti kaznivih dejanj zoper spolno nedotakljivost, ki pri žrtvah kaznivih dejanj pustijo hujše posledice.

Kršitev predpisov o javnem redu in miru je bil manj. Področje dela so še posebej zaznamovala varovanja večjih javnih zbiranj oziroma športnih prireditev. Za učinkovitejše ukrepanje na športnih prireditvah, je pri varovanju prireditev in spremljanju navijačev večkrat sodelovala Posebna policijska enota PU MS.

Ob zavedanju, da je nasilje eno od bolj perečih težav v današnji družbi smo v okviru medinstitucionalnega sodelovanja poskrbeli za vrsto aktivnosti in predavanj z namenom ozaveščanja javnosti o nevarnostih in posledicah nasilja.

Leto 2023 so zaznamovale tudi obsežne poplave, ki med drugim niso zaobšle pomursko regijo. V cilju zagotavljanja kvalitetne varnosti je bilo na območju Pomurja evakuiranih tudi nekaj naselij. Ocenjujemo, da se je PU MS ustrezno odzvala in tako s svojo vlogo nudila ustrezno pomoč in podporo sodelujočim deležnikom, v sled česar je prejela zlato plaketo Ministrstva za notranje zadeve.

Na področju zagotavljanja varnosti cestnega prometa je bilo obravnavanih manj prometnih nesreč, v katerih je manj hudo in lahko telesno poškodovanih. Mrtvih udeležencev cestnega prometa je bilo več kot v preteklem letu, vendar je dano posledica dveh hujših prometnih nesreč na pomurski avtocesti. Policijski nadzor v cestnem prometu je bil več ali manj usmerjen v hujše kršitve cestnega prometa in stalno prisotnost na pomurski avtocesti.

Nedovoljenih vstopov na notranji meji z R Hrvaško je bilo v primerjavi z letom prej obravnavanih skoraj desetkrat manj, na meji z R Madžarsko pa skoraj trikrat več. Zaradi povečanega varnostnega tveganja se od 21.10.2023 izvaja nadzor v zvezi ponovnega začasnega nadzora na notranji meji z R Hrvaško in R Madžarsko. Stalna prisotnost policistov je na kontrolnih točkah v Pincah, Dolgi vasi in Petišovcih, na drugih mejnih točkah pa se kontrola opravlja občasno.

Pozitivno prepoznavnost institucije in zaupanje ljudi v naše delo smo krepili skozi različne vloge in aktivnosti, zato gre izpostaviti dobro sodelovanje z vsemi zunanjimi institucijami in varnostnimi partnerji, kot tudi madžarsko narodnostno manjšino in romsko skupnostjo.

Nadaljevali smo z izvedbo več različnih preventivnih projektov, bili prisotni na različnih dogodkih, ki so krepili vlogo pomurske policije v lokalnem okolju, nadaljevali smo s tradicijo organizacije dobrodelne note in dobrodelnega koncerta.

V sodelovanju s Fakulteto za varnostne vede in drugimi varnostnimi deležniki smo v vseh teh letih spisali tudi več strokovnih člankov, katerih vsebina je bila predstavljena v različnih strokovnih publikacijah in okroglih mizah, tako doma kot tudi v tujini.

# Temeljne dejavnosti

## Preprečevanje odkrivanje in preiskovanje kriminalitete

V

letu 2023 je bilo skupno zaznanih več kaznivih dejanj, enako velja tudi za premoženjsko kriminaliteto, ki je v povečanju za 4 %, vendar pa slednje bistveno ne presega petletnega povprečja. V manjšem povečanju so tudi kazniva dejanja, kjer kot storilci nastopijo mladoletniki. Zaznan je bil občuten padec kaznivih dejanj zoper življenje in telo, kar je posledica manjšega števila kaznivih dejanj lahke telesne poškodbe. Od najhujših kaznivih dejanj je med drugim bil obravnavan en primer umora. V tem primeru je bil storilec odkrit in s kazensko ovadbo priveden k preiskovalnemu sodniku.

S poglavja zoper spolno nedotakljivost je bilo obravnavanih skoraj enako število kaznivih dejanj kot leto pred tem. S poglavja zoper zakonsko zvezo, družino in otroke beležimo manjše povečanje kaznivih dejanj kot v preteklemu letu, vendar je število obravnavanih kaznivih dejanj manjše kot je petletno povprečje. V petletnem povprečju ostaja tudi število obravnavanih kaznivih dejanja nasilja v družini.

V zadnjih letih beležimo porast kaznivih dejanjih gospodarske kriminalitete, v zadnjem letu predvsem na račun kaznivih dejanj povezanih s spletnimi goljufijami. Zaradi navedenega je tudi delež gospodarskih kaznivih dejanj napram skupni kriminaliteti nekoliko povečan. S kaznivimi dejanji gospodarske kriminalitete je bila povzročena najmanjša škoda v obdobju zadnjih desetih let.

Najvišji delež škode povzročene s kaznivimi dejanji gospodarske kriminalitete zajamejo kazniva dejanja goljufij in poslovnih goljufij. Prav tako pa je bila uspešno zaključena tudi dalj časa trajajoča operativna kombinacija zoper organizirano združbo za različna gospodarska, kot tudi druga kazniva dejanja.

Število zaključenih finančnih preiskav po ZKP se je zmanjšalo v primerjavi s predhodnimi leti, se je pa povečalo število odprtih finančnih preiskav.

Na področju organizirane kriminalitete je PU MS največ pozornosti namenila preiskovanju kaznivih dejanj prepovedanega prehajanje meje ali ozemlja države, katerih skupno število se je povečalo. Pri tem je bilo ugotovljeno, da so storilci osebe, ki ne izpolnjujejo pogojev za vstop v R Slovenijo največkrat pripeljali iz R Madžarske, kot storilci pa so prevladovali romunski državljani. Prav vsi obravnavani storilci kaznivih dejanj so bili tujci, zoper vse pa je bil odrejen pripor.

Število odkritih kaznivih dejanj v zvezi s prepovedanimi drogami je bilo manj, pri tem pa je bilo odkritih 11 nasadov prepovedane rastline konoplja in trije prirejeni prostori za gojenje le te. Zmanjšalo se je število zasegov različnih vrst prepovedanih drog in s tem podanih obdolžilnih predlogov zoper kršitelje (en od razlogov so višji dokazni standardi). V letu 2023 nismo evidentirali smrtnih primerov, ki bi jih lahko neposredno povezali kot posledico uporabe prepovedanih drog.

Glede na prejšnja leta je bilo obravnavanih primerljivo število kaznivih dejanj Nedovoljene proizvodnje in prometa orožja ali eksploziva ter povzročitve splošne nevarnosti, povečalo pa se je število obravnav kaznivih dejanj groženj.

## Vzdrževanje javnega reda in zagotavljanje splošne varnosti ljudi in premoženja

T

rend števila kršitev predpisov o javnem redu se je v letu 2023 zmanjšal, ter smo tako v letu 2023 obravnavali najmanj prekrškov v desetletnem obdobju.

Na področju Zakona o varstvu javnega reda in miru [v nadaljevanju ZJRM-1] se v letu 2023 beleži upad. Največ kršitev je bilo obravnavanih po členu 6/1 ZJRM-1, izzivanje ali spodbujanje k pretepu. Policisti so obravnavali malo manj kršitev drugih predpisov o javnem redu kot v letu 2022. Največ je bilo ugotovljenih kršitev glede Zakona o javnih zbiranjih, Zakona o zaščiti živali, Zakona o varstvu okolja, Zakona o prijavi prebivališča itd.. Kot kraj kršitve javnega reda in miru pa izstopa stanovanje, sledijo kršitve ugotovljene na cesti/ulici/trgu, v gostinskih objektih in na javnih shodih oziroma prireditvah.

Prekrški nasilja v družini po določbah ZJRM-1 po 6/4 v povezavi s 6/1, 6/2 in 6/3 so v povečanju, saj jih je bilo obravnavanih za 11,5 % več kot leto prej. Policisti so izrekli enako število ukrepov prepovedi približevanja določeni osebi, kraju ali območju v primerjavi z letom 2022. Pri obravnavanih dogodkih nasilja v družini ugotavljamo, da so najpogostejši vzroki nasilja v družini alkoholiziranost, ljubosumje, brezposelnost, izsiljevanje za denar in psihične motnje. Policisti pri delu uporabljajo Opomnik za delo policistov, ki služi kot pripomoček za delu pri opisanih varnostnih dogodkih.

Na območju PU MS deluje skupina "Medinstitucionalna skupina za preprečevanje nasilja v družini Pomurje", ki jo sestavljajo strokovne uslužbenke CSD Pomurje, uslužbenci PU MS in uslužbenka - psihologinja ZD Murska Sobota, Centra za duševno zdravje odraslih. Skupina je opravila številna predavanja v raznih institucijah z namenom ozaveščanja javnosti o posledicah nasilja v družini in medvrstniškega nasilja, o postopkih obravnave nasilja pred državnimi organi, o možnih načinih pomoči s strani vladnih in nevladnih organizacij ter o nujnosti prijave nasilja, ipd.

Opravljenih je bilo več varovanj javnih zbiranj in sicer je bilo varovanih več javnih prireditev in manj javnih shodov. Eden od razlogov, da se je varovalo večje število javnih prireditev je igranje NŠ Mura v 1. slovenski nogometni ligi, ter še dveh klubov (NK Nafta in NK Beltinci) v 2. slovenski nogometni ligi. Zaradi hujših kršitev na nogometnih tekmah je bilo izrečenih enako število ukrepov prepovedi udeležbe na športnih prireditvah ter ukrep prekinitev potovanja, kot leta 2022. Varovane so bile nekatere pripravljalne nogometne tekme domačih in tujih klubov ter varovanje nogometnih tekem v nižjih ligaških tekmovanjih. Za učinkovitejše ukrepanje na športnih prireditvah je pri varovanju prireditev in spremljanju navijačev sodelovala v več primerih tudi Posebna policijska enota PU MS [v nadaljevanju PPE].

Število intervencij je nekoliko nižje kot v preteklem letu.

V skladu s predpisi je bila zagotovljena pomoč državnim organom, gospodarskim družbam in zavodom ter drugim organizacijam in posameznikom z javnimi pooblastili, kadar so se jim državljani pri opravljanju nalog iz njihove pristojnosti fizično upirali ali je bilo pričakovati njihovo upiranje. Na področju nesreč in drugih dogodkov je bilo obravnavanih večje število dogodkov, kot leta 2022. Največ je bilo obravnavanih požarov, delovnih nezgod ali nesreč pri delu in izvedenih iskalnih akcij.

PU MS je aktivno sodelovala s službami zaščite in reševanja in prav tako bila prisotna na poplavnih območjih v Pomurju. Aktivnosti so bile usmerjene v reševanje in evakuacijo ljudi, preverjanja stanja cest in njihove prevoznosti, varovanja domov in drugega premoženja.

PU MS je bila aktivna v sodelovanju z večetničnima skupnostnima. Izvedene so bile številne aktivnosti od mediacij med sprtimi romskimi družinami, izvedene so bile tudi različne delavnice, kjer smo izobraževali in ozaveščali romske otroke, intervencije v Romskih naseljih do proaktivnega delovanja ter sodelovanja v radijskih oddajah Radio Romic, v radijski oddaji "VI sprašujete, policija odgovarja" in pisanje člankov za romski časopis Romano Them.

## Zagotavljanje varnosti cestnega prometa

S

tanje prometne varnosti na območju PU MS ocenjujemo kot stabilno, čeravno je na pomurskih cestah v preteklem letu umrlo več udeležencev cestnega prometa kot v preteklosti. K tragični posledici je prispevala ena prometna nesreča z udeležbo avtobusa na avtocesti, kjer so umrli kar trije potniki. Ugoden trend kaže število hudo telesno poškodovanih, ki je v 20 % upadu, med tem ko je skupno število prometnih nesreč, ki jih je policija obravnavala okrog desetletnega povprečja. Obravnavanih je za desetino manj prometnih nesreč z zapustitvijo kraja. Še vedno je zaskrbljujoč podatek o deležu alkoholiziranih povzročiteljev prometnih nesreč, saj je pod vplivom alkohola slaba petina oziroma vsak šesti voznik, predvsem v prometnih nesrečah s telesnimi poškodbami in materialno škodo. So pa policisti zaradi vožnje pod vplivom alkohola in izpolnjevanje zakonskih pogojev pridržali več voznikov kot v preteklem obdobju. Kot primarni, najpogostejši vzrok za nastanek prometnih nesreč še vedno izstopa vožnja z neprilagojeno hitrostjo. Prioritetne naloge policistov pri nadzoru cestnega prometa so bile nadzor nad hujšimi kršitvami cestnega prometa, kot tudi stalna prisotnost na pomurski AC.

Pri izvajanju poostrenih nadzorov se je permanentno skrbelo za ustrezno medijsko promocijo in podporo.

## Nadzor državne meje in izvajanje predpisov o tujcih

N

a notranji meji z R Hrvaško so policisti v primerjavi z letom prej, zaradi nedovoljenih vstopov obravnavali skoraj desetkrat manj migrantov, na meji z R Madžarsko pa skoraj trikrat več. Največ je bilo obravnavnih državljanov Pakistana, Bangladeša, Maroka in Šrilanke. Policisti so, zaradi vstopa R Hrvaške v schengenski prostor, intenzivirali izvajanje izravnalnih ukrepov, predvsem na pomurski avtocesti A5 in na ostalih cestnih povezavah na vseh treh notranjih mejah. Razlog navedenega je tudi veliko število prijetih tujcev, ki so nedovoljeno vstopili iz R Madžarske, kakor tudi odkritih sprovajalcev. Na območju celotne države je bilo v primerjavi z letom prej prijetih za enkrat več tujcev, ki so prišli iz R Madžarske nedovoljeno, več kot polovica pa jih je bila prijeta na območju PU MS.

Število odkritih primerov nedovoljenega prebivanja tujcev se je zmanjšalo za več kot polovico, podobna situacija pa je tudi na celotnem območju R Slovenije. Še vedno je največ kršiteljev državljanov Moldavije.

Tuji varnostni organi so nam na podlagi sporazumov o vračanju oseb in nacionalnih predpisov vrnili za polovico manj tujcev, kar je kaže na dobro delo pri varovanju notranjih meja. Tujim varnostnim organom smo vrnili enkrat manj tujcev kot leto prej. Od prijetih tujcev, ki so prišli iz R Hrvaške nismo vrnili nobenega, saj so vsi podali namero za mednarodno zaščito.

Od 21. 10. 2023 izvajamo dela v zvezi ponovnega začasnega nadzora na notranji meji z R Hrvaško in R Madžarsko, tako da smo 24/7 prisotni na točkah kontrole v Pincah, Dolgi vas in Petišovcih.

# Druge dejavnosti

## Policijsko delo v skupnosti

N

a področju izvajanja strategije policijskega dela v skupnosti in preventive so se na PU MS izvedli projekti in aktivnosti, katerih namen je bil obdržati in še okrepiti zaupanje v policijo in policijsko poslanstvo ter ozaveščanje ljudi o varnosti.

Število preventivnih aktivnosti se je v letu 2023 v primerjavi z letom prej povečalo. Nadaljevali smo z izvajanjem državnih in regionalnih projektov. Policisti so sodelovali na Akademiji detektiva Frančeka, ki poteka v soorganizaciji Term Banovci in PP Ljutomer. K sodelovanju nas je povabila tudi vojašnica v Murski Soboti, kjer je bila na dnevu odprtih vrat vojašnice predstavljena policijska oprema, prikazana spretnostna vožnja motoristov in predstavljeno delo vodnikov službenih psov z njihovo vajo. Prav tako smo v sodelovanju z veteranskimi in domoljubnimi organizacijami v mesecu maju sodelovali na Tradicionalnem pohodu učenk in učencev osnovnih šol ter dijakov srednjih šol pri spoznavanju spominskih obeležij v mestu Murska Sobota.

Nadaljevali smo tudi s sodelovanjem na sejmu AGRA in SOBRA, kjer je bila predstavljena oprema in dejavnost policije ter poklic policista.

Skozi celo leto 2023 smo na Osnovnih šola po Pomurju izvajali projekt policist Leon in sodelovali na zaključnem delu projekta Žogarija, ki je potekal na Osnovni šoli Turnišče. V poletnih mesecih smo aktivno sodelovali na številnih taborih mladih, ki so jih organizirale osnovne šole, gasilska društva, turistični zavodi občin in številna drugi. Izpostaviti gre tudi sodelovanje v Evropskem tednu mobilnosti.

Delo PU MS v dani vsebini je bilo skozi različne vsebine oziroma članke predstavljeno tudi na različnih dogodkih, tako doma, kot tudi v tujini.

Sodelovanje z vsemi zunanjimi institucijami in varnostnimi partnerji ter madžarsko narodnostno manjšino in romsko skupnostjo je bilo dejansko na visoki ravni.

## Operativno-komunikacijska dejavnost

N

a interventni številki 113 Operativno komunikacijskega centra [v nadaljevanju OKC] je bilo sprejetih 29.869 (28.563) klicev državljanov. Od tega je bilo 13.591 (12.984) interventnih klicev, ki so zahtevali prihod policistov na kraj dogodka. Interventni klici zajemajo 45,5 % (45,5 %) vseh klicev na interventno številko 113. Povprečni čas sprejema klica (čas od klica na interventno številko 113 do odziva na klic) je bil 6,6 sekund (6,6 sekund). 93,6 % (93,2 %) klicev je bilo sprejetih v prvih dvanajstih sekundah. Po sprejetih interventnih klicih je bilo na kraj dogodka napotenih 17.441 (15.508) policijskih patrulj.

Povprečni reakcijski čas policijskih patrulj (čas od klica na 113 do prihoda policistov na kraj dogodka) je za nujne interventne dogodke znašal 12 minut (11 minut in 21 sekund).

Nujni interventni dogodki so tisti, pri katerih je neposredno ogroženo življenje, se izvaja nasilje oziroma je OKC ob sprejemu klica ocenil, da gre za resno grožnjo, je policist napaden oziroma potrebuje pomoč, so naznanjena pripravljalna dejanja za storitev kaznivega dejanja oziroma kaznivo dejanje že poteka in bi njegov storilec lahko pobegnil, se je zgodila prometna nesreča s hudimi telesnimi poškodbami ali prometna nesreča, ki ogroža varnost drugih udeležencev v prometu. Se pravi, da samostojni policijski inšpektor oziroma tisti, ki vodi izmeno presodi, da zahtevajo takojšno policijsko intervencijo.

Obveščanje je potekalo v skladu s pravili o obveščanju in periodičnem poročanju v policiji. OKC je v 320 (290) primerih obveščal predstojnike, v 687 (592) druge policijske enote in v 7.160 (6.598) primerih, glede na vrsto dogodka, tudi druge organe in organizacije (preiskovalne sodnike, državne tožilce, regijski center za obveščanje, vzdrževalce cest, vlečne službe in drugo).

## Forenzična in kriminalistično tehnična dejavnost

Š

tevilo opravljenih ogledov na PU MS se je nekoliko povečalo v primerjavi s preteklimi tremi leti. Je pa bilo še nekoliko več opravljenih ogledov s strani kriminalističnih tehnikov. Kriminalistično-tehnično je bilo obdelanih več osumljenih. Nekoliko več je bilo tudi identificiranih sledov.

Pri zaprosilih za preiskave na oddelkih za kriminalistično tehniko je zaznan padec zadev z zavarovanimi drogami, zavarovanimi barvami, rokopisi. Povečalo se je število zadev z zavarovanimi sledovi obuval, papilarnih črt, DNK preiskav in orožja.

Število prepoznav oseb po fotografijah pa je bilo identično lanskemu letu.

## Raziskovalna, analitska in kriminalistično obveščevalna dejavnost

Z

namenom spremljanja varnostnih razmer smo vsakodnevno spremljali informativne zapise dogodkov in pojavov v pregledovalniku DDOKC PU, kakor tudi objave v medijih. Prav tako smo izvajali periodične preglede dela za različna obdobja s podporo statističnih podatkov iz policijskih evidenc.

Na področju kriminalistično obveščevalne dejavnosti je bilo v letu 2023 napisanih nekoliko manj operativnih informacij v primerjavi z letom 2022. Največ operativnih informacij je bilo napisanih v zvezi s kaznivimi dejanji splošne kriminalitete in prepovedanih drog, kar predstavlja 65 % delež vseh napisanih operativnih informacij. Ocenjujemo, da je vsebinska kvaliteta operativnih informacij dobra, saj policisti in kriminalisti vedno več operativnih informacij uspejo nadgraditi s podajo kazenskih ovadb. Pridobljene so bile tudi kvalitetne informacije v zvezi z izvrševanjem kaznivih dejanj povezanih s tihotapljenjem tujcev čez državno mejo, kot tudi informacije v zvezi s posestjo prepovedanega orožja.

Na področju analitske dejavnosti je bilo v letu 2023 opravljenih in napisanih manj analitskih izdelkov kot preteklo leto in sicer iz vseh področij kriminalitete (splošna, organizirana, gospodarska). Tako so bili izdelani analitični izdelki za izvršena različna kazniva dejanja za območje celotne PU MS, analize kriminalnih aktivnosti posameznih storilcev kaznivih dejanj, analize izpisov telefonskega prometa, analiza preprodaje prepovedanih drog in analize transakcij na bančnih računih. Ne glede na dejstvo, da se je skupno zmanjšalo število analitskih izdelkov veseli dejstvo, da pa je vedno več zaprosil s strani policijskih postaj.

Ocenjujemo, da je kvaliteta analitičnih izdelkov na visokem nivoju in je v dejansko pomoč preiskovalcem.

## Nadzorna dejavnost

V

skladu s Pravili za izvajanje nadzorov v policiji so za nadzor pooblaščeni delavci PU MS izvedli splošni nadzor na PP Gornji Petrovci. Ocena nadzora je bila, da je delo v enoti potekalo skladno s predpisi, strokovno in učinkovito, kljub ugotovljenim pomanjkljivostim na nekaterih delovnih področjih. Zaradi ugotovljenih manjših nepravilnostih se nadzorniki niso odločili za ponovni nadzor. Administrativne in organizacijske nepravilnosti ali pomanjkljivosti je enota odpravila že ob izvajanju nadzora, za ostalo pa so izdelali načrt realizacije predlaganih ukrepov za odpravo nepravilnosti in pomanjkljivosti ter tako sistematično pristopili k njihovi odpravi. Najpogostejše napake so bile povezane z nedoslednim upoštevanjem pravil ali usmeritev s posameznega delovnega področja, vendar ugotovljene napake niso bistveno vplivale na strokovnost ali zakonitost postopkov.

V letu 2023 so za nadzor pooblaščeni delavci izvedli 36 (44) strokovnih nadzorov. Ugotovitve nadzorov so pokazale, da je kakovost policijskega dela na PE dobra. Kot nepravilnosti in pomanjkljivosti pri nadzorih dela PE je bilo ugotovljeno predvsem nedosledno izvajanje različnih navodil in usmeritev za delo. PU MS je namenjala veliko pozornosti izvajanju strokovnih pomoči, na tistih področjih dela, kjer se je na podlagi spremljanja problematike in operativnih analiz ugotavljalo, da je to smotrno in potrebno.

## Spremljanje izvajanja policijskih pooblastil in ogrožanja policistov

P

olicisti so pridržali, zadržali in privedli manj oseb kot leto poprej. Pri vseh postopkih pridržanih oseb je zaznati padec števila pridržanih oseb na podlagi ZNPPol, predvsem zaradi pridržanja oseb – tujcev do izročitve tujim varnostnim organom. V preteklem letu smo izvedli več ugotavljanj identitete kot samostojnih policijskih postopkov. V primerjavi z letom 2022 se je število dogodkov v katerih so bila uporabljena prisilna sredstva zmanjšalo. Policisti so v večini primerov kršitelje obvladali z najmilejšimi prisilnimi sredstvi – telesna sila, strokovni prijem in sredstvi za vezanje in vklepanje. Število napadov na policiste se je v zadnjih petih letih povečalo in je najvišje v pet letnem obdobju. Pri uporabi prisilnih sredstev so policisti spoštovali načela zakonitosti, sorazmernosti in strokovnosti.

Na področju obravnav ogroženih policistov je delovna skupina pristojna za spremljanje stanja, koordinacijo ukrepov varovanja in druge naloge povezane z varovanjem ogroženih uslužbencev policije na PU MS imela 28 izvedenih aktivnosti. Pri tem sta bili iz leta 2022 v leto 2023 preneseni dve aktivni obravnavi (ena s srednjo in ena z nizko stopnjo ogroženosti). V letu 2023 je bilo na novo obravnavanih pet primerov ogroženosti policistov, in sicer štiri z nizko stopnjo ogroženosti in ena s srednjo stopnjo ogroženosti. Vsi na novo obravnavani primeri so bili zaključeni v letu 2023, tako, da je ostala samo še grožnja ocenjena s srednjo stopnjo ogroženosti, ki je aktivna od leta 2021.

## Reševanje pritožb

Š

tevilo pritožb na postopke policistov na območju PU MS se je glede na petletni trend nekoliko zmanjšalo. Rešenih je bilo 22 pritožb, 15 jih je bilo zaključenih brez obravnave, 3 pritožbe so bile v reševanju v pomiritvenem postopku, 4 pritožbe pa so se reševale na senatu od tega 2 pritožbi neposredno na senatu in 2 pritožbi po neuspešno zaključenem pomiritvenem postopku. Od tega je bila 1 pritožba delno utemeljena vendar je to pritožba, ki je bila podana v letu 2022. Glede na področje dela je bilo največ pritožb podanih na področju cestnega prometa, sledi področje javnega reda in miru. Največ pritožbenih razlogov je bilo zaradi uporabe pooblastil, sledi neprimerna komunikacija in neukrepanje.

## Notranje preiskave

V

letu 2023 je PU MS obravnavala 9 kaznivih dejanj, ki jih je bilo osumljenih 9 policistov (uradnih oseb). V večini primerov PO SDT ni ugotovilo razlogov za sum, da je bilo prijavljeno kaznivo dejanje, ki se preganja po uradni dolžnosti. Nekaj zadev še ni zaključenih. V letu 2023 smo podali predlog za izredno odpoved pogodbe o zaposlitvi za enega javnega uslužbenca. Dvema uslužbencema policije je bilo zaradi kršitev obveznosti iz delovnega razmerja izdano pisno opozorilo pred redno odpovedjo pogodbe o zaposlitvi (1 x policist, 1x uslužbenec policije).

## Informacijska in telekomunikacijska dejavnost

V

januarju 2023 je bila izvedena selitev PPIU M. Sobota iz objekta v Dolgi vasi, v objekt v Petišovcih. Pri tem je bilo prerazporejeno 5 delovnih postaj nekdanje PMP Petišovci na več drugih PP. Prav tako je bila odstranjena vsa informacijska oprema na objektih nekdanjih mejnih prehodov Gibina, MPOP Hotiza in ŽMP Lendava. Iz Razkrižja je bil odstranjen video nadzorni center za varovanje državne meje in oprema preseljena v Petišovce.

V mesecu aprilu so bile vzpostavljene tri kontrolni točke za izvajanje mejne kontrole ob vstopu v R Slovenijo in sicer na avtocestnem počivališču v Pincah, na nekdanjem mejnem prehodu Dolga vas in Petišovci. Za potrebe kontrolnih točk so bile vzpostavljene podatkovne povezave in nameščene 3 delovne postaje s pripadajočo opremo za mejno kontrolo.

Maja je bil v Petišovcih zgrajen protivlomni sistem za potrebe PPIU M. Sobota.

Decembra je potekala selitev informacijske opreme in telekomunikacijske opreme, 9 delovnih postaj in multifunkcijska naprava, 9 SIP telefonskih aparatov, za OKT SKP PU MS v objekt v Dolgi vasi.

V letu 2023 so bila opravljena 4 snemanja kršitev javnega reda na prireditvah (nogometne tekme NŠ Mura). Izvedeno je bilo 6 kalibracij alkotestov. Zamenjano je bilo 30 starejših delovnih postaj z novejšimi, 12 prenosnih računalnikov in 3 strežniki.

## Kadrovske in organizacijske zadeve

N

a dan 31. 12. 2023 je bilo sistemiziranih 584 (653) delovnih mest, od tega je bilo zasedenih 492 (510) vseh delovnih mest ali 84 % (78 %). Vseh sistemiziranih uradniških delovnih mest je bilo 481 (550) in 103 (103) sistemiziranih strokovno tehničnih delovnih mest.

Delovno razmerje je prenehalo 28 (9) javnim uslužbencem. Od tega je bilo 23 (2) upokojitev, 1 (1) sporazumna prekinitev delovnega razmerja, 0 (2) prenehanj delovnega razmerja zaradi izredne odpovedi, 4 (4) javni uslužbenci pa so bili premeščeni na druge PU in NOE GPU. Novih zaposlitev je bilo 10 (8) in sicer 5 (6) javnih uslužbencev je bilo premeščenih iz drugih PU in NOE GPU, 5 (2) javnih uslužbencev pa je bilo zaposlenih na novo.

## Izobraževanje, izpopolnjevanje in usposabljanje

V

letu 2023 je bil na različne oblike usposabljanj napotenih 2.926 (2.501) javnih uslužbencev. Skupnih oblik usposabljanj se je udeležilo 1.475 (1.459), lastnih oblik 1.317 (971), individualnih oblik 8 (20), športnih tekmovanj 61 ter ostalih usposabljanj 65 (51) uslužbencev.

Na podlagi letnih odločb PA je PU MS izvedla naslednja lastna usposabljanja: Usposabljanje za uporabo merilnikov hitrosti (51 udeležencev), Proavto 1 (222), Proglis 1 (222), Nasilje v družini (88) ter Varno delo na železniškem območju (30).

Šolanje na Višji policijski šoli je od leta 2013 do konca leta 2023 uspešno zaključilo 48 policistov, 13 pa jih je še na šolanju.

V letu 2023 je vadba praktičnega postopka in samoobrambe (PPSA) na potekala na podlagi izvedbenega načrta, ki ga je izdelala GPU. Poleg tem, ki so bile določene v izvedbenem načrtu so bile dodane tudi lastne teme, ki so bile izbirane glede na operativne potrebe in problematiko.

Vadbo praktičnega dela PPSA na PU MS je organiziral, vodil in izvajal samostojni policijski inšpektor – inštruktor ob pomoči drugih izvajalcev. Teoretični del PPSA so izvajali pomočniki načelnikov in kriminalisti SKP.

Prav tako so se na strelišču v Mačkovcih izvedle vaje v streljanju l. Il. in III sklopa.

Vsi policisti, ki so se udeleževali vadbe v letu 2023 so bili uspešni in so dosegli določeno število ur za vadbo PPSA za leto 2023.

V letu 2023 je bila izvedena vaja Amok na območju Srednje ekonomske šole v Murski Soboti, kjer so poleg policistov sodelovale še ostale interventne službe (ZD Murska Sobota, PGD Murska Sobota, SB Murska Sobota, CSD Murska Sobota, ter Srednja ekonomska šola Murska Sobota).

## Finančno-materialne zadeve

Z

internim finančnim načrtom je bilo na PU MS za kritje materialnih stroškov (proračunska postavka PP 5572 - redni materialni stroški) odobreno 1.015.400 (914.000). Dejanska poraba na tej postavki je bila 1.021.158,12 evrov (856.652,58).

Za kritje materialnih stroškov za mejne prehode na zunanji meji (proračunska postavka PP 5861) je bilo odobreno 38.100 evrov (66.100). Dejanska poraba je bila 23.390,85 EUR (63.797,08).

Za izvajanje temeljne policijske dejavnosti je PU MS bilo na PP 1226 odobrenih 40.000 evrov (40.000), kjer smo porabili 63.695,40 evrov (46.964,13). Posebna sredstva za izvajanje kriminalistične dejavnosti na PP 1236 so nam bila odobrena v višini 14.000,00 evrov (13.500), kjer pa je poraba znašala 7,259,61 evrov (4.799,24). Z dejavnostjo kuhinje smo dosegli realizacijo prihodkov v višini 41.122,46 evrov (26.202,10).

Za nujna vzdrževalna dela na PP 5572, konto 4020 je bilo po IFN za PU MS v letu 2023 odobrenih 60.000,00 evrov (57.000,00 evrov) od tega je bilo porabljenih 56.643,87evra (40.904,35 evrov). Navedena sredstva so bila porabljena za odpravljanje poškodb v zgradbah obenem pa so bile periodično pregledane zgradbe in zbrani podatki za potrebna nujna vzdrževalna dela. Vsa vzdrževanja so predstavljala materialna vlaganja, ki ohranjajo uporabno vrednost zgradb ves čas njihove uporabe. Izvedeni so bili posegi in dela za njihovo varno in trajno uporabo. Pri tem se je ves čas sledilo tehnološkim inovacijam in rešitvam na področju energetske učinkovitosti.

V letu 2023 so bila dodeljena investicijska sredstva v višini 70.000,00 evrov od tega smo porabili v višini 68.776,61 evrov. Navedena dodeljena investicijska sredstva so bila uporabljena za investicije v zgradbi PU MS in PE ter njeni okolici. Nazadnje so nam investicijska sredstva bila dodeljena v letu 2018 in to v višini 96.250,70 evrov ter v celoti porabljena.

PU MS je konec leta 2023 imela v uporabi 165 (166) službenih vozil, katerih povprečna starost je 5,5 let (5,5). Posebna skrb se je namenila vzdrževanju vozil ter skrbi za tehnično brezhibnost vozil in varno delovanje vozil.

## Mednarodno sodelovanje

PU

MS uspešno in učinkovito sodeluje s tujimi varnostnimi organi. V zvezi operativne problematike je bilo opravljeno večje število operativnih srečanj oziroma sestankov s policijami vseh treh sosednjih držav in sicer na vseh temeljnih področjih dela Policije. Sodelovanje velikokrat poteka tudi preko telefonske in elektronske komunikacije, kar je nujno potrebno za učinkovito in kvalitetno odzivanje na varnostne dogodke. V konkretnih primerih preiskovanja pa sodelovanje poteka uradno preko Sektorja za mednarodno policijsko sodelovanje.

## Odnosi z javnostmi

V

letu 2023 je PU MS zagotavljala sprotno in objektivno obveščanje notranje in zunanje javnosti z varnostnimi razmerami in delom policistov po vseh razpoložljivih komunikacijskih kanalih.

Podali smo pisne in ustne informacije za javnost ter odgovore na vprašanja novinarjev, občanov, podjetij, organizacij in drugih subjektov. Predstavnikom medijev smo dnevno posredovali preglede dogajanj, katerih vsebina je bila predstavljena tudi na lokalnem radiu. V obvestilih smo se odzivali na aktualne varnostne razmere in jih v primeru poslabšanja razmer dopolnili z preventivnimi nasveti, opozorili, statističnimi podatki in izjavami. Vse izvedene preventivne in promocijske aktivnosti ter druge dogodke, ki so povezani s policijskim delom smo medijsko podprli. Novinarske konference in izjave za javnost so bile pripravljene v primeru odmevnejših dogodkov.

Na intranetni strani PU MS smo objavili prispevke o delu policistov in dogodkih na PU MS, promociji zdravja, kadrovskih zadevah in zahvale. Nadaljevali smo z aktivnim komuniciranjem na Facebook profilu PU MS, kjer smo objavljali obvestila s preventivnimi in operativnimi vsebinami.

Promocija poklica policista in šolanje na Višji policijski šoli je bila v obliki predavanj in tržnic poklicev predstavljena dijakom 3. oz. 4. letnikov na vseh pomurskih Srednjih šolah, na Zavodu za zaposlovanje OE Murska Sobota in Ljudski univerzi Murska Sobota. Informacije so bile predstavljene tudi na FB strani PU MS in v lokalnih medijih. PE so promocijo poklica predstavljale na Osnovnih šolah.

Protokolarne aktivnosti so bile povezane z organizacijo slovesnosti ob dnevu policije in sprejemi različnim predstavnikov domačih in tujih institucij.

V minulem letu smo prejeli 44 zahval policistom, poslanih s strani občanov, zunanjih institucij in različnih organizacij za dobro opravljeno delo.

Skupaj z Evangeličansko humanitarno organizacijo je bil v mesecu novembru organiziran dobrodelni koncert. PU MS je sodelovala tudi v drugih različnih humanitarnih akcijah, v katere je bila vključena policija in s tem pomagala zaposlenim in njihovim družinam. Prejela je tudi plaketo MNZ za aktivnosti, ki so bile usmerjene k varovanju ljudi in premoženja v času uničujočih poplav v R Sloveniji.

## Dejavnost specializiranih policijskih enot

A

ktivnosti Posebne policijske enote PU MS so se v preteklem zmanjšale, predvsem zaradi manjšega števila varovanj protestnih shodov, ki so se organizirali na območju celotne Slovenije. Enota je bila največkrat za izvajanje nalog na športnih prireditvah ter za varovanje posameznih protestnih shodov v Ljubljani. Večji del načrtovanih usposabljanj na policijski upravi, je enota izvedla.

Damir Ivančić, mag.

direktor policijske uprave

višji policijski svetnik

1. Vir: SURS 2022 [↑](#footnote-ref-1)
2. Vir: SURS, 1.7.2021 [↑](#footnote-ref-2)